
                ΔΕΛΤΙΟ ΤΥΠΟΥ

                                                                                       Αθήνα,  15 Οκτωβρίου 2024

Εκδήλωση της Ακαδημίας Αθηνών 
για τα 50 χρόνια τουρκικής κατοχής
 μέρους του εδάφους της Κυπριακής Δημοκρατίας
[bookmark: _Hlk179547174]Τρίτη, 22 Οκτωβρίου 2024, 18.00, Μέγαρο Ακαδημίας Αθηνών

Την Τρίτη, 22 Οκτωβρίου 2024 και ώρα 18.00, θα πραγματοποιηθεί εκδήλωση επίσημης διαμαρτυρίας προς την Διεθνή Κοινότητα και προς την Ευρωπαϊκή Ένωση, εκ μέρους της Ακαδημίας Αθηνών, για τα πενήντα χρόνια τουρκικής κατοχής μέρους του εδάφους της Κυπριακής Δημοκρατίας. 
Την εκδήλωση θα χαιρετίσουν ο Πρόεδρος της Ακαδημίας Αθηνών, κ. Σταμάτιος Κριμιζής, και ο Γενικός Γραμματέας, κ. Χρήστος Ζερεφός. Στη συνέχεια, θα εκφωνήσουν ομιλίες ο Ακαδημαϊκός, κ. Πασχάλης Κιτρομηλίδης, και ο τ. Πρόεδρος της Ελληνικής Δημοκρατίας και Ακαδημαϊκός, κ. Προκόπιος Παυλόπουλος.
Η εκδήλωση θα μεταδοθεί ζωντανά από τον ιστότοπο της Ακαδημίας Αθηνών μέσω του ακόλουθου συνδέσμου:
www.academyofathens.gr/el/events/20241022

